بالنسبه للي حاقدين على مواليد البلد وحقوقهم وماحقوقهم وهل لهم حقوق أصلا أنا مقيمة في السعودية ومن مواليدها أبوي وامي لمن قررو يجو السعودية قبل ٤٥سنة صدق او لاتصدق ماكانو يعرفو لا بترول ولا تحويل فلوس ولا مشاريع ولا اي حاجة جو للحج،، لمكة ،،فقط لا غير واللي خلاهم يجلسو انهم اعتبرو نفسهم مهاجرين لارض الدين وبلد الرسول لا كان في وقتها لا إقامة ولا اجانب ولا اي شئ وبعد ما طلعت السوالف دي كلها أبوي قبل لا يتوفى قرر انه يرجع بس لما راح علشان يضبط الأمور قبل لا كلنا نروح تخيلو إِيش اكتشف ..انه الناس اللي مثله بيتعاملو في بلدنا الأصل معاملة الأجانب هنا بالضبط يعني خائنين واخترتو تعيشو في بلد الناس بدل بلدكم ومافيكم وطنيه!!! يعني أنا وكثير غيري في معضلة حقيقيه هنا اجانب ومضيعين البلد وهناك اجانب رجعنا مذلولين بعد مانطردنا من البلد اللي اتولدنا وعشنا فيه ..صدقوني أنا أحب السعودية لأني ماعرف بلد غيرها بنفس الوقت لما اشوف اللي جاي بفيزا قبل سنة او سنتين وهمه الوحيد كيف يجمع اكبر قدر من المال ويطلع وعلى من بعده الطوفان وراتبه قد راتب خمس سعوديين بيتعامل معاملة الامرء والسادة شئ يغبن لان اللي زي لو اتوفرت لهم فرصة مثل فرصة باقي الأجانب مو السعوديين هيخدم البلد بس من غير ما يطلع ولا ريال برا البلد لان أصلا مايعرف بلد تاني وخيره للسعوديه بس للاسف مواليد السعودية هم اجانب درجة ثالثة بعد الدكاترة الفاشلين في بلدهم وجايين يطقطقو هنا وبعد العمالة اللي ارتكبو جرائم لها اول مالها اخر💔💔💔💔💔 